A NETFLIX SOROZATA
Mit is jelent walesi hercegnek lenni?
Nem igazán nevezhetjük munkakörnek. Még kevésbé hivatásnak.
Ez egyszerűen egy…
kellemetlen helyzet.
A korábbi walesi hercegek boldogan vesztegették el
hiábavaló kicsapongásokkal az életüket, de én nem bírom a tétlenséget.
Sem a kicsapongást.
Mindennap találkozom mindenféle emberrel.
Miniszterekkel, tudósokkal, vállalkozókkal,
korombeli férfiakkal és nőkkel,
akik kiléptek a nagyvilágba, és maradandót alkottak.
Pontosan azt tették,
amit én nem tehetek meg.
Bármilyen más szakmai közegben…
most lennék a csúcson.
Ehelyett…
mi vagyok? Csak egy…
váróteremben ragadt, haszontalan dísztárgy.
Egy porfogó.
Megint kezdem. A vacsoránál csak a siránkozás esik jobban.
Nagyon jó érzés őszintén megosztani mindezt a közeli barátaimmal.
Mi megértjük.
Bűn elvesztegetni egy ekkora tehetséget, uram.
Csodálatos munkát végez a Prince's Trusttal.
Megváltoztatja a fiatalok életét évente több ezer ösztöndíjjal.
Egészen pontosan húszezerrel.
A legújabb kezdeményezésünkkel
esti központokat támogatunk szerte az országban,
ahol zsúfolt és alacsony jövedelmű háztartásokból érkező gyerekek
megírhatják a házi feladataikat.
Milyen csodálatos ötlet!
Nekem nem úgy hangzik, mint egy porosodó dísztárgy.
Köszönöm, Nancy!
Még mindig vár rám egy kis munka. Megbocsátanak?
- Jó éjt! - Jó éjt, uram!
Egy, kettő, három, add tovább!
Gyerünk, olyan lassúak vagytok!
- Öt kártyám van. - Halló?
Andrew!
- Királyi fenség! - Még így is veszítek?
Anyu?
Ott van…
Máris jön. Meg kell várnom, míg felveszi a másik szobában.
Egy, kettő, három, add tovább!
Mind ott vannak együtt?
Igen, mindenki.
Különleges időszak az évben.
Karácsonykor csak négyen lesznek, vagy…
Úgy hallom, vonalban van.
Köszönöm.
Jól van, beszállok. Üljetek arrébb! Laura, megint csalsz?
Szia!
Bárcsak te vennéd fel. Sosem tudom, mit mondjak.
Már kettesben vagyunk.
A hálóban vagyok.
- Az ágyban? - A tetején.
Szerencsés bútordarab.
- Még mindig Cheshire-ben vagy? - Igen.
Szörnyen hiányzol.
Hamarosan találkozunk, drágám.
- Még az oxfordi beszédet írod holnapra? - Igen.
Ezért hívtalak. Meg tudnád gyorsan hallgatni?
Hosszú? Telt ház van nálunk.
Nem, rövid. És ütős.
És kissé provokatív.
Ezért érdekelne a véleményed. Te mindig tudod, mikor fogj vissza.
Rendben.
Miről is szól?
Az angol nyelv tanításáról az iskolákban.
„Megdöbbentő belegondolni, hogy Angliában
megalkottuk a világ egyik legszebb nyelvét.
Azonban ez a nyelv olyan sebességgel romlik,
ami aggodalomra ad okot.
Tragédia a következő generáció számára,
hogy Keats, Shelley és Shakespeare nyelvének szülőhelyén
nyelvünk megőrzése
és magas színvonalú oktatása többé már nem élvez prioritást.
Ha megnézzük, hogyan használják az angolt az üzleti életben, a bulvársajtóban
és a tévéműsorokban,
vagy az iskoláinkban, egyetemeinken és intézményeinkben,
látni fogjuk, hogy drága anyanyelvünk mennyire elszegényedett.”
Mi a cím?
Sutton Drive.
- Melyik városban van? - Chester.
Segélyhívó, mondja el, mi történt!
Mentőre van szükségem.
Kisebb baleset a Hedley-nél, valószínűleg ittas vezetés.
Vérzik a beteg?
Igen, azt hiszem.
Igen, vérzik.
Szórakozik! Megőrült!
Rendben, uram, nyugodjon meg, és mondja el, mi történt!
„…látni fogjuk, hogy drága anyanyelvünk mennyire elszegényedett.
Akárhogy is, végül bekövetkezik.
És minden helyzet előnyös.
Walesi hercegként hálátlan feladat ezt kimondani,
de a romlás épp azokban az intézményekben kezdődik,
amelyeknek kötelessége megőrizni
nagyszerű nyelvi és kulturális örökségünket.
A következő nagy írónemzedék érdekében
az oktatási rendszerünkkel
meg kell védenünk legcsodálatosabb exportcikkünket,
az angol nyelvet,
ami, mint bármely más nyelv,
sokkal több szavak puszta gyűjteményénél.
Segítségével hidakat építhetünk
a különböző háttérből, kultúrából és generációból származó emberek között.”
Mit gondolsz?
Szerintem zseniális.
Tovább is fokozhatnád.
A nyelvünk védelemre szorul, mint egy veszélyeztetett faj.
Botrány, hogy hagyjuk így lemészárolni.
Egyetértek.
De felolvastam a titkáromnak, és szerinte túlzásba estem.
Gondolom, jobb, ha marad némi kíváncsiság a közönségben.
Igen.
Legjobb lesz, ha figyelem a reakciókat.
És először csak óvatosan tapogatózom.
Ha érted, mire gondolok.
A tapogatózás az szörnyen jól megy neked.
Hagyd abba!
Túl veszélyes.
Ha lehozzuk, felelőssé tehetnek minket
egy királyi házasság felbomlásáért.
De azt sem akarom, hogy a barátunk átsétáljon máshová eladni az anyagot.
Fizessük ki neki, amit kér!
Tartsuk meg a felvételt. Tegyük a széfbe, hátha majd felhasználhatjuk.
A lift lefelé megy.
Elaludtál?
Nem, itt vagyok.
Jó éjt! Szeretlek!
Imádlak.
Jó éjt!
HOGYAN TOVÁBB?
HÁROM ÉVVEL KÉSŐBB
Mindketten elhatároztátok?
Kétségek és habozás nélkül?
Tényleg ezt akarjátok?
Rendben.
Házelnök asszony, szeretném tudatni önökkel,
hogy a Buckingham-palota épp kiad egy közleményt,
amely így szól: „Sajnálattal tudatjuk,
hogy a walesi herceg és hercegné úgy döntött, különválnak.
Hivatalos válás nincs kilátásban,
és alkotmányos szerepük változatlan marad.”
„Osztozunk a mély szomorúságban, amely a bejelentést követi majd,
és kérjük, imádkozzanak velünk azért,
hogy Isten vigaszt és erőt nyújtson a hercegnek és hercegnének.”
„A herceg és hercegné békés megegyezéssel döntött a különválás mellett.
Mindketten továbbra is részt vesznek gyermekeik nevelésében…”
„…és egymástól függetlenül folytatják a nyilvános szerepvállalást.”
„A királynő és Edinburgh hercege szomorú,
de megérti és együttérez a nehézségekkel, amelyek a döntéshez vezettek.”
Ez a bejelentés szövege.
Az egész alsóház és a mögötte álló milliók nevében mondhatom,
hogy biztosítjuk támogatásunkról a herceget és a hercegnét
ebben a nehéz időszakban.
Így van!
Ha egy hajó haragos vizekre téved,
akkor néha kénytelenek vagyunk módosítani az útvonalán.
Ezért vagyunk ma itt.
Ennek a konkrét expedíciónak a királyi ház kamarása az ötletgazdája.
David, mondana pár szót?
Köszönöm, uram.
Mindannyian egyetértünk, hogy az elmúlt évek
különösen nagy kihívást jelentettek a monarchia számára.
A tűz a Windsor-kastélyban.
Több királyi házasság szétesése.
Kérdések merülnek fel a királyi családra költött összegekről.
- A relevanciájáról… - Elég lesz.
Nem kell újra elismételnie.
Így tehát őfelségével, a királynővel és Edinburgh hercegével egyeztetve
úgy döntöttünk, felállítunk egy informális haditanácsot.
Egy munkacsoportot, amely biztosítaná a monarchia túlélését
egy gyorsan változó világban.
Mivel úgy véljük, új irányokra van szükség a továbblépéshez…
Haladás.
Parancsol?
A haladáshoz, David.
Új irányokra a haladáshoz.
…a Haladás Munkacsoport nevet fogja viselni.
Gondolom, hálásnak kellene lennem.
A változás szükségességéről papolok…
nem is tudom, mióta, és 25 év után végre egyetértenek.
- És mit találtak ki? - Felkészültél?
Időnként beengednék az embereket a királyi páholyba az Albert Hallban.
Forradalmi.
Nem lesz kötelező meghajolni vagy pukedlizni
a királyi család bizonyos tagjai előtt.
Nagyobb szerepe lenne a brit királyi légierő zenekarának
az őrségváltási ceremóniában a palotánál.
Ez progresszív, mert…?
Vannak női tagjaik is.
Éljen a forradalom!
Igen. Mindeközben szó sincs alkotmányos reformról,
sem arról, hogy az uralkodó egyszerre államfő és az anglikán egyház feje.
Akkor ez az ország mégsem akar modern demokrácia lenni?
Mondtam nekik, hogy ezek a lépések nem elég…
…radikálisak.
Kiadáscsökkentésről és az udvartartás költségeinek reformjáról beszélnek.
Miért nem töröljük el teljesen? Finanszírozza saját magát a monarchia!
Azt mondják, vonjunk be több nőt a ceremóniákba,
de miért nem teszünk egy nagyobb horderejű lépést?
Például a legidősebb lánygyermek is lehessen trónörökös.
Az imént vázolt ötletekkel az a baj, hogy nem tükrözik a modern Britanniát,
hogy hogy néz ki, milyen érzés itt élni, a felmerülő aggodalmakat.
Oktatás, környezetvédelmi problémák,
lehetőségek a hátrányos helyzetű fiataloknak,
olyan ügyek, melyek mellett évek óta kampányolok.
Attól tartok, kissé elragadtattam magam.
Még a nagy vezetőnket is megemlítettem.
Bele az arcába.
Istenem!
Mindnyájan láttuk a közvélemény-kutatást a Viktória királynő-szindrómáról,
és hogy hányan látják a Koronát a világtól elrugaszkodottnak.
Azt mondják, fel kell frissíteni a monarchiát.
Én pontosan ezt javaslom.
Egy új, jóléti monarchiát,
amely nem annyira a rejtélyről, varázslatról és isteniről szól,
hanem a társadalomban betöltött gyakorlati szerepéről.
Károly ma új arcát mutatta.
Felszabadította a különválás Dianától.
Feltöltötte energiával.
És mi van akkor, ha az emberek azt várják el az uralkodójuktól,
hogy tájékozott és megközelíthető legyen?
A vitatható vélemények és a politikai agitáció
a legkevésbé sem az, amit az emberek az uralkodójuktól várnak.
Miközben bizottságokat és munkacsoportokat állítunk fel
a haladás reményében,
hasznos lenne felismerni,
hogy a megoldás, amit keresünk…
talán épp az orrunk előtt van.
Itt zümmögött körülöttem.
Aylard.
Igen.
- Ellenőriztük. - Értem.
Uram!
A felvételt egy amatőr rádiós készítette.
Miután beazonosította a hangjukat, eladta a Daily Mirrornak.
Akkoriban az újság úgy döntött, nem hozzák le,
mert kárt tehetett volna a házasságukban a hercegnével.
De most, hogy hivatalosan külön élnek,
az újság úgy érzi, hogy végre közzétehetik.
Jobb, ha felkészülünk rá,
hogy a leirat napokon belül nyilvánosságra kerül Angliában.
Hogy úszhatják meg ezt?
Ez egy magánbeszélgetés.
Két felnőtt magánügye. Senkinek semmi köze hozzá.
Sajnos, uram,
míg a magánhívások szándékos lehallgatása törvénybe ütközik,
az amatőr rádiós ebben az esetben
azt állítja, hogy véletlenül bukkant rá a beszélgetésre.
Ezt nehéz lenne megcáfolni.
Nem is emlékszem a beszélgetésre.
Tudjuk már, hogy pontosan mi hangzott el?
A részleteket még nem, de azt mondták, intim jellegű volt.
Nagyon intim.
Mit gondolsz?
Szerintem zseniális.
Tovább is fokozhatnád.
A nyelvünk védelemre szorul, mint egy veszélyeztetett faj.
Botrány, hogy hagyjuk így lemészárolni.
Egyetértek.
De felolvastam a titkáromnak, és szerinte túlzásba estem.
Gondolom, jobb, ha marad némi kíváncsiság a közönségben.
Igen.
Legjobb lesz, ha figyelem a reakciókat.
És először csak óvatosan tapogatózom.
Ha érted, mire gondolok.
A tapogatózás az szörnyen jól megy neked.
Hagyd abba!
De szívesen végigtapogatnálak!
Mindenhol.
Fent és lent. Ki és be.
Főleg ki és be.
Pont erre van most szükségem.
Tényleg?
Tudtam, hogy ez feltöltene.
A vasárnap este elviselhetetlen nélküled.
Istenem!
Olyan vagy, mint a hétfő reggeli vitaműsor.
Képtelen vagyok elkezdeni a hetet nélküled.
- Teletöltöm a tankodat. - Így van.
- Hogy kibírd. - Akkor jól vagyok.
És velem mi lesz?
DÖNTSE EL ÖN!
Az a baj, hogy hetente többször is szükségem van rád.
Nekem is rád.
Egész héten.
Folyamatosan.
Jaj, drágám, annyira kívánlak!
Tényleg?
Én is téged.
Borzalmasan.
Istenem, bárcsak…
beköltözhetnék a nadrágodba. Annyival könnyebb lenne.
Bugyivá fogsz változni?
Vagy amilyen az én szerencsém, tamponná.
Teljesen hülye vagy.
Nagyszerű ötlet!
Amilyen szerencsém van, beleesnék a csészébe,
és ott keringenék a végtelenségig, nem tudnál lehúzni.
Jaj, drágám!
Amíg nem jön a következő.
Akkor egy dobozként kéne újjászületned.
- Milyen dobozként? - Egy doboz tamponként.
Akkor sosem érne véget.
Ez igaz.
Elaludtál?
Nem, itt vagyok.
Felhívsz, ha felébredtél?
Jó éjt, drágám! Szeretlek.
Én is téged.
Nem akarok elköszönni.
Én sem.
De aludnod kéne.
Szia, drágám!
- Szia! - Szia!
Nyomd meg a gombot!
A cicidet fogom.
Drágám, bárcsak a cicimet nyomkodnád!
Istenem!
Én is erre vágyom.
Egyre keményebben.
Jaj, drágám!
Jó éjt!
Szeretlek.
Imádlak.
Jó éjt!
Nagy a felzúdulás az úgynevezett Camillagate felvételek publikálása óta.
A vélhetőleg Károly herceg és közeli barátnőjének beszélgetését
három éve rögzítették.
Ebből nem fog talpra állni. Obszcén az egész.
Kétségek merültek fel, hogy Károly trónra léphet-e valaha is.
A királyi család újabb botránya került a címlapokra.
Újabb keserves csapás a válságban lévő monarchiára.
Sally Hickman, NBC News, London.
Tessék!
Hoztam egy erős, mesterséges összetevőkből álló gyógyszert a megfázásodra.
Tudom, valószínűleg valamilyen gyökeret vagy gyógynövényt szedsz.
Fokhagymát, gyömbért és bodzát.
Gondoltam, hozok valamit, ami használ is.
Szegénykém!
Ez egy merénylet.
Teljes karaktergyilkosság, és…
tönkretesz mindent, amiért keményen dolgoztam.
Nem titok, hogy az elmúlt években jó pár problémádat saját magadnak okoztad.
De senki sem érdemli ezt.
Köszönöm.
A képmutatás dühít igazán.
Mintha az újságírók még sosem telefonáltak volna a szerelmükkel.
Kínos dolgokat mondva.
Kicsit tényleg kínos volt, ugye?
Az én ízlésemnek kicsit sok volt a nőgyógyászati tematika.
Szóval…
amikor már nem fogtam a fejem, és kihúztam az ujjam a torkomból,
meglepve konstatáltam,
mennyire meghatott,
hogy ez a két idősödő kamasz
milyen gyönyörűen emberi,
és fülig szerelmes.
Már csak ezért is jár az elismerés.
Főleg ebben a családban.
Kedves vagy.
Kétlem, hogy drága apánk is így gondolja.
Rendben.
Holnap beszélünk. Vagy valamikor.
Ha nem öntene el a szégyen,
talán még csodálattal is adóznék a példátlan teljesítményed előtt.
Egyetlen lendülettel elérted,
hogy az egyház kétségbe vonja erkölcsi alkalmasságodat,
a politikusok méltatlannak tartsák a magatartásodat,
és forrong a teljes alsóház.
Azt mondják, megnyomtuk az önmegsemmisítő gombot.
A számtalan, teljességgel indokolatlan katonai kitüntetésed között szerepel
a walesi királyi ezred ezredtulajdonosi tisztsége is.
Megtennéd, hogy elmondod a mottójukat?
Angolul.
Inkább a halál, mint a szégyen.
- Hangosabban! - Inkább a halál, mint a szégyen.
Nem ártana elgondolkodnod ezen az elven.
Még mindig itt vagy?
Fájdalmas volt.
Nyilvános megszégyenítés.
És teljesen felesleges.
A palotában mindenki halálra van rémülve, jó apám is.
Nem tudják, merre változott a világ, és mindenki a másikat okolja.
Ez nem mentség az indokolatlan, szadista exhibicionizmusra.
A játszótéri szekálás szintjén van.
És az összes talpnyaló bólogatott.
Örültek, hogy végre egyszer nem őket szidja.
Nincs más választásom, mint…
Megvédeni magad.
Vigyázni magadra.
Igen.
A történészek nem tudják majd pontosan meghatározni a felbomlás pillanatát,
mert hivatalosan semmi sem történt.
De változás zajlik. Nézzenek körül! Mit látnak?
Öreg és begyöpösödött udvaroncok helyett fiatal, modern, profi férfiakat és nőket.
A Haladás Munkacsoport,
avagy a Lemaradás Munkacsoport, ahogy én hívom őket,
fel kellene készítse a monarchiát az új évezredre,
de nem egészen világos számukra, melyik évezredben járunk.
Ha szeretnénk megmenteni a monarchiát, a legjobb vezérelv,
ha a Haladás Csoport javaslatainak az ellenkezőjét tesszük.
A felmérések is azt mutatják, hogy a monarchia beleragadt a rutinba.
Egy veszélyes rutinba.
Az embereknek okot kell adni rá, hogy higgyenek a jövőben, és várják.
Ha felmerül, hogy mi a monarchia jövője, akkor a válasz az, hogy ön, uram.
A gond az, hogy senki sem ismeri önt.
Nem tudják, ki ön valójában, mit gondol, mit érez.
Egyetértek.
De mit tegyünk?
Az egyik ötletünk az volt,
hogy egy érett, progresszív, nyílt televíziós műsor
hasznos lehetne.
Amiben a walesi hercegnek végre lehetősége lenne elmondani a véleményét.
Egy részletes és terjedelmes interjú mellett megmutatnánk a kameráknak,
életében először, a leendő királyt, munka közben.
Egy bensőséges és hiteles portré
egy felvilágosult, körültekintő, haladó gondolkodású férfiról,
aki negyed évszázada Wales hercege,
és aki most vázolja a gondolatait egy modern monarchiáról.
Mire gondoltak, ki készítse az interjút?
Számos jelölt felmerült,
de akit a legizgalmasabbnak tartanánk, az Jonathan Dimbleby.
Komoly. Egyenes. Szabadgondolkodó.
Durham megye ideális lenne, ha South Shieldsből megyünk…
A nézők tudják, hogy az üres hízelgés
és szirupos royalizmus nem jellemző Dimblebyre.
De az interjú rejt némi kockázatot.
Biztos, hogy kérdezősködni fog a házasságáról.
De úgy véljük, összességében még így is nyerne az egésszel.
Ne siesse el! Legyen kimért, megfontolt.
- Készen vagyunk? - Igen.
- Remek. - Jól van, kezdjük!
Köszönöm.
Üdv, Jonathan! Hogy van?
- Örvendek! - Hova üljek?
Ide, legyen szíves!
- Kérem! - Csendet kérek!
- Rendben. - Öt, négy, három…
Fenség, úgy vélem, kijelenthetjük, hogy az elmúlt években
a királyi családot jó pár szerencsétlenség érte.
A családját és személy szerint önt érintő csapások fényében mit gondol,
fenn tud maradni a monarchia?
Sőt, az nem kifejezés.
Remélem, virágozni fog.
De ehhez alkalmazkodnia kell.
Nem titok, hogy nyitott vagyok a reform gondolatára.
Úgy vélem, a monarchia fordulóponthoz érkezett,
és radikálisnak kell lennünk.
De természetesen walesi hercegként meg van kötve a kezem.
Királyként egy államegyház élén találja majd magát.
A múltban érdeklődést mutatott más vallások iránt is.
Hogyan egyeztethető ez össze leendő szerepével
az anglikán egyház fejeként,
a hit védelmezőjeként?
Szeretnék úgy tekinteni magamra, mint aki nem csupán egyetlen hitet,
az anglikán egyházat védelmezi, hanem általában véve a hit védelmezője.
Miért is sajátítaná ki az anglikán egyház a Koronát?
Mi a helyzet a zsidókkal, katolikusokkal, szikhekkel, hindukkal?
Ők nem a Korona alattvalói?
Természetesen van egy kérdés,
amely mindennél jobban foglalkoztatja a közvéleményt,
és amely a walesi hercegnével kötött házasságára vonatkozik.
Az egyik legsúlyosabb vád a házasságukkal kapcsolatban,
hogy ön többször is hűtlen volt,
és hogy Camilla Parker Bowlesszal ápolt szoros kapcsolata
döntő szerepet játszott a házasság felbomlásában.
Mit válaszolna erre?
Mrs. Parker Bowles nagyon jó barátom,
akiért rendkívül hálás vagyok.
És házas emberként is fontos, hogy ápoljuk a barátságainkat.
Mrs. Parker Bowles csupán egyike a számos barátomnak,
akik hosszú évek óta közel állnak hozzám.
Amikor összeházasodtak,
ígéretet tettek Isten színe előtt, hogy betartják az esküvői fogadalmukat.
Eleinte legalább megpróbált hűséges maradni?
Természetesen.
- És sikerült? - Igen.
Amíg…
amíg teljesen…
nyilvánvalóvá nem vált, hogy…
a házasság tönkrement.
Pedig mindketten
megtettünk mindent.
Én még igyekeztem…
teljesíteni a kötelességemet.
De már…
nem volt mit tenni.
Tehát igen…
újraélesztettünk régi barátságokat.
Nagyon nyíltan és őszintén válaszolt a kérdésre.
Reméli, hogy ez az incidens hamarosan elfelejtődik?
Kétségkívül örülnék neki.
Azt hiszem, a nehézség abból ered…
hogy mi a monarchiában példaképnek állítjuk be magunkat.
Férjként, feleségként és szülőként is.
És az igazság gyakran nagyon messze van ettől.
Az embereknek fel kell tenniük maguknak a kérdést, hogy milyen vezetőkre vágynak?
Olyasvalakire, aki hibázik, de képes tanulni belőle és fejlődni,
aki felismeri, hogy változásra van szükség, akinek vannak elképzelései?
Vagy olyasvalakire, aki szemrebbenés nélkül
újra és újra elköveti ugyanazokat a hibákat,
és nem akar változtatni semmin?
Úgy gondolom, az embereknek egyértelmű döntést kell hozniuk ebben.
A haladás iránti vágy
a walesi hercegként végzett munkájának számtalan aspektusát áthatja…
Károly herceg tegnap este kiöntötte szívét a nemzetnek
a munkásságát bemutató dokumentumfilmben,
és abból ítélve, ahogyan ma üdvözölte a bámészkodókat,
első nyilvános szereplésén a műsor óta, úgy tűnt, nem bánta meg.
Beosztottjai tudatták velünk,
hogy elégedettek az ellentmondásos portréműsorra érkezett reakciókkal.
A palota szerint elárasztották őket támogató hívásokkal.
A műsor magánjellegű részleteket is tartalmazott,
például a herceg szoros barátságáról Mrs. Camilla Parker Bowlesszal.
A felvétel megosztó volt.
Egyesek szerint üdítő kísérlet volt a helyzet tisztázására,
mások viszont úgy vélték, a herceg rossz döntést hozott.
A Kensington-palota nem nyilatkozott,
azonban a walesi hercegné elvonta a figyelmet a férjéről,
amikor ma este megjelent a Serpentine Galéria éves nyári partiján
egy kihívó öltözékben,
amelyet máris sokan „bosszúruhának” neveznek.
A herceg és hercegné továbbra is közfeladataikra koncentrálnak,
de kétségtelen, hogy a walesiek közt dúló háború
új és még kiszámíthatatlanabb szakaszba lépett.
Camilla!
Az újságok szürke egérnek titulálják önt. Mit szól ehhez, Camilla?
Hátra!
Kétféle reakció érkezett az interjúra.
Egyesek szerint a herceg bebizonyította, hogy alkalmatlan az uralkodásra,
és elegánsabb lett volna, ha nem beszél erről.
Másokat pedig…
kellemesen meglepett, amit láttak és hallottak.
Érdekes módon az, hogy szeretne mindenféle hit védelmezője lenni,
a zsidóké, muszlimoké, katolikusoké, szikheké, hinduké,
nem csupán az anglikán egyházé,
nagy tetszést aratott.
Ezzel tagadhatatlanul olyan érdekközösségeket szólított meg,
amelyeket a monarchia hagyományosan nem ér el.
Az uralkodónak nem feladata
érdekközösségekért kampányolni, mint egy politikus,
hiszen a Korona egy egységgé kovácsoló jelkép.
Négy nemzetet fűz össze királysággá,
és a világméretű, többnemzetiségű Nemzetközösséget.
Szimbolikusan.
Károly frusztrált,
mert funkcióit tekintve a Korona egy élettelen tárgyhoz hasonló.
Károly szeret életteli teli lenni.
De ez veszélyeket rejt.
Előfordulhat, hogy több kárt teszünk vele, mint hasznot.
Fenség!
Nem eszel?
Nem, nincs étvágyam.
Meglep, hogy neked van.
Miért? Mennyei.
Mi ez a könyv, amiről pletykálnak?
Készülne egy könyv az interjú folytatásaként.
Részletesebben kifejtve pár dolgot.
Miért?
Sok fontos dolgot akartam mondani
az oktatásról, környezetvédelemről, építészetről,
amelyek elsikkadtak a házasságtörés körüli felhajtásban.
És érdekli az embereket.
Talán nem annyira, mint gondolod.
Talán jobban, mint gondolod.
A postaládám alapján ítélve.
A 18. században hétköznapi dolog volt,
hogy a walesi herceg a Leicester-házban új ötleteken dolgozott.
Lényegében árnyékmonarchiaként. Rivális udvarként.
De nem a 18. században vagyunk.
Ebben a családban nem szokásunk rivális udvarokat létrehozni.
Összezárunk az uralkodó mögött, nem pedig kritizáljuk.
Mind ugyanazt akarjuk.
Biztos nem kóstolod meg a spárgát?
A kertben szedtük.
Jól van.
Kösz, hogy eljöttél!
Évekig kételkedtem Károlyban.
Hogy nem elég erős.
Nem elég kemény.
De nézzétek, mi mindent túlélt!
Először a megaláztatás a telefonbeszélgetés miatt.
Aztán az interjú, és az azt követő kritika.
És mindez nem törte meg.
Épp ellenkezőleg.
Lehet, hogy pont olyan bolond, mint hisszük,
de nem olyan gyenge, mint gondoljuk.
Az a Károly, akit ma láttam, erős volt.
Magabiztos.
Érett.
Nemcsak, hogy alkalmas a posztra, de lényegében már el is kezdte.
Ezt hogy érted?
Az elmúlt évben, vagy talán még korábban,
lassan, de biztosan elkezdte kiépíteni a saját királyi udvarát.
A saját Camelotját.
SIKERTÖRTÉNETEK
A saját tanácsadóival, a saját modern, progresszív programjával.
Tudja, hogy egyszer ő lesz III. Károly király.
És ha kíváncsiak vagyunk rá, milyen lesz…
elkezdte megmutatni nekünk.
A Prince's Trust célja, hogy felvértezze a hozzátok hasonló fiatalokat
az álmaik és céljaik eléréséhez szükséges készségekkel és önbizalommal.
Nagyon örvendek.
Azt gondolhatjátok, hogy az én koromban és hátteremmel
úgysem értem meg a közösségetek fiataljait,
és az igazságtalan társadalmi megítélést, amellyel szembe kell nézzetek.
Történetesen van róla fogalmam,
hogy milyen, amikor kritizálnak és ítélkeznek felettem.
Azt is tudom, hogy az ítélkező szavak sokszor nem az igazságot tükrözik.
Az embereknek fogalmuk sincs róla, hogy ki vagyok.
És te?
Biztos vagyok benne, hogy mindannyiótokban rejlik valami.
Egy rejtett, nagyszerű adottság.
Tehetség, amely elismerést érdemel.
És erről szól a Prince's Trust.
Önbizalmat ad, hogy higgyetek az elképzeléseitekben,
és pénzt, hogy megvalósítsátok őket.
Szeretném elérni azokat,
akiken keresztülnéztek, akiket elutasítottak.
Gondoskodni róla, hogy kapjatok egy esélyt.
Meg kell kockáztatnunk, hogy túl messzire megyünk,
ha ki akarjuk deríteni, milyen messzire tudunk eljutni.
Köszönöm.
Köszönöm szépen.
KÁROLY HERCEG 1976-BAN ALAPÍTOTTA A PRINCE'S TRUSTOT
A HÁTRÁNYOS HELYZETŰ FIATALOKÉRT.
AZÓTA A SZERVEZET EGYMILLIÓ FIATALNAK SEGÍTETT
KIBONTAKOZTATNI A TEHETSÉGÜKET.
ÉS KÖZEL 1,4 MILLIÁRD FONT ÉRTÉKBEN TÁMOGATTA A TÁRSADALMAT.
A feliratot fordította: Kiss Orsolya